|  |
| --- |
| **Johann Wolfgang von Goethe** |
|  |  |
|  |
| **Ditëlindja:** | [28 gusht](https://sq.wikipedia.org/wiki/28_gusht) [1749](https://sq.wikipedia.org/wiki/1749) |
| **Vendlindja:** | [Frankfurt am Main](https://sq.wikipedia.org/wiki/Frankfurt_am_Main) |
| **Ditëvdekja:** | [22 mars](https://sq.wikipedia.org/wiki/22_mars) [1832](https://sq.wikipedia.org/wiki/1832) |
| **Vendvdekja:** | [Weimar](https://sq.wikipedia.org/wiki/Weimar) |
| **Pseudonim(e):** | Goethe |
| **Kombësia:** | [Gjerman](https://sq.wikipedia.org/wiki/Gjermani) |

**Johann Wolfgang Goethe** (*[shqip](https://sq.wikipedia.org/wiki/Shqip%22%20%5Co%20%22Shqip): Johan Volfgang Gëte*) lindi më [28 gusht](https://sq.wikipedia.org/wiki/28_gusht) [1749](https://sq.wikipedia.org/wiki/1749) në [Frankfurt am Main](https://sq.wikipedia.org/wiki/Frankfurt_am_Main) dhe vdiq më [22 mars](https://sq.wikipedia.org/wiki/22_mars) [1832](https://sq.wikipedia.org/wiki/1832) në [Weimar](https://sq.wikipedia.org/wiki/Weimar) të [Gjermanis](https://sq.wikipedia.org/wiki/Gjermani%22%20%5Co%20%22Gjermani)ë. Në vitin 1782 atij ju dha titulli noblesk "Johann Wolfgang von Goethe". Gëte ishte jo vetëm një penë e zjarrtë e [poezisë](https://sq.wikipedia.org/wiki/Poezia%22%20%5Co%20%22Poezia) [gjermane](https://sq.wikipedia.org/wiki/Gjerman%22%20%5Co%20%22Gjerman), por dhe një [dramaturg](https://sq.wikipedia.org/wiki/Dramaturg) e publicist i disa veprave letrare me tematikë shkencore. Pas vitit 1776 Gëte mori përsiper edhe detyra [politike](https://sq.wikipedia.org/wiki/Politikan%22%20%5Co%20%22Politikan) dhe organizative në oborrin e Vajmarit.

Krijimtaria letrare e Gëtes përmban një numër të konsiderueshëm me poezi, [drama](https://sq.wikipedia.org/wiki/Drama), [tregime](https://sq.wikipedia.org/wiki/Tregime%22%20%5Co%20%22Tregime) e [novela](https://sq.wikipedia.org/wiki/Novela%22%20%5Co%20%22Novela). Perveç tyre ai ka publikuar dhe një numër të shumtë dorëshkrimesh autobiografike, estetike, artistiko-letrare, si dhe shkrime me përmbajtje nga fusha e [shkencave natyrore](https://sq.wikipedia.org/wiki/Shkencat_natyrore%22%20%5Co%20%22Shkencat%20natyrore). Një rëndësi të konsiderueshme për letërsinë kanë dhe korespondencat apo shkëmbimet e letrave, gjë të cilën ai e bënte me shumë pasion. Në krijimtaritë fillestare letrare spikasin idetë e tij [demokratike](https://sq.wikipedia.org/wiki/Demokracia%22%20%5Co%20%22Demokracia) të [iluminizmit](https://sq.wikipedia.org/wiki/Iluminizmi%22%20%5Co%20%22Iluminizmi).

Vlerat e tij si shkrimtar i talentuar u thelluan tek romani i shumëlexuar "Stuhi e vrull", për shkrimin e të cilit Gëte dha kontributin kryesor. Kurse si talent i romantizmit ai u bë gjerësisht i njohur në mbarë [Evropën](https://sq.wikipedia.org/wiki/Evropa%22%20%5Co%20%22Evropa) në vitin 1774 me [romanin](https://sq.wikipedia.org/wiki/Roman%22%20%5Co%20%22Roman) "Vuajtjet e djaloshit Verter". Më vonë Gëte ndryshoi stilin e shkrimeve të tij duke ju referuar idealeve të antikes. Pas viteve 1790 së bashku me [Friedrich Schiller](https://sq.wikipedia.org/wiki/Friedrich_Schiller) ata u bënë përfaqsuesit më të denjë të epokës klasike të Weimarit. Gëte njihet edhe sot si një nga figurat më të shquara të letërsisë gjermane dhe asaj botërore.

**Jeta**

Johann Wolfgang von Goethe fëmijërinë e tij e kaloi në shtëpinë "Goethe-Haus", e cila ndodhet në rrugën "Großer Hirschgraben" në Frankfurt. Gëte ishte njeri i gjithëanshëm, shumë i edukuar e me kulturë të lartë, por njëkohësisht edhe i ashpër e këmbëngulës, tipare dalluese këto që shfaqeshin ndonjeherë pas konflikteve që lindnin brenda rrethit të tij familjar.



Shtëpia e Gëtes në Frankfurt



Babai, Johann Caspar Goethe



Mamaja, Catharina Elisabeth Goethe



Johann Wolfgang Goethe (Kartolinë nga një pikturë)



Monumenti Goethe-Schiller (1857)



E dashura, Frederike Brion von Elsas



Charlotte von Stein, e dashura e oborit Weimar



Charlote Buff, figura e romanit "Vuajtjet e djaloshit Werter"



Mentori i Gëtes nga Strasburgu

**(1749 - 1765) Frankfurt. Vitet rinore**

Babai i tij, [Johann Caspar Goethe](https://sq.wikipedia.org/w/index.php?title=Johann_Caspar_Goethe&action=edit&redlink=1) (\* [1710](https://sq.wikipedia.org/wiki/1710); † [1782](https://sq.wikipedia.org/wiki/1782)), trashëgimtar i një pasurie të madhe, ishte jurist i diplomuar që nuk e ushtroi ndonjëherë profesionin e tij. Gjatë udhëtimeve të bëra në [Francë](https://sq.wikipedia.org/wiki/Franc%C3%AB%22%20%5Co%20%22Franc%C3%AB) dhe [Itali](https://sq.wikipedia.org/wiki/Itali%22%20%5Co%20%22Itali) ai mblodhi njohuri të gjithëanshme. Si pjesëtar i Këshillit Mbretëror Perandorak ai ishte një nga qytetarët më të nderuar mes banorëve të Frankfurtit. Në vitin 1748 ai u martua me zonjushën 17-vjeçare [Catharina Elisabeth Textor](https://sq.wikipedia.org/w/index.php?title=Catharina_Elisabeth_Textor&action=edit&redlink=1). Pas lindjes së fëmijës së tyre të parë Johann Wolfgang pasuan edhe pesë fëmijë të tjerë, nga të cilët fatkeqsisht vetëm motra e tij një vit më e re, [Cornelia Schlosser](https://sq.wikipedia.org/w/index.php?title=Cornelia_Schlosser&action=edit&redlink=1), arriti ta mbijetojë moshën e fëmijërisë. Marrëdhëniet mes dy fëmijëve ishin të lidhura shumë ngushtë dhe dalloheshin nga fryma e vetëbesimit te njëri-tjetri. Pasuria e babait i mundësoi atyre një jetë më të lehtë e pa vështirësi financiare.

Edhe nëna e tij, [Catharina Elisabeth Goethe](https://sq.wikipedia.org/w/index.php?title=Catharina_Elisabeth_Goethe&action=edit&redlink=1) (\* [1731](https://sq.wikipedia.org/wiki/1731); † [1808](https://sq.wikipedia.org/wiki/1808)) rridhte nga një familje e pasur dhe e nderuar e Frankfurtit, babai i së cilës me profesion jurist mbante postin më të lartë në organet e drejtësisë së qytetit. Që në moshë të re ajo dallohej për dëshirën dhe pasionin për jetën e bukur, duke mos ju ndrojtur edhe kontakteve me persona të shquar më të vjetër nga mosha, siç ishte dhe rasti i njohjes dhe martesës me 38-vjeçarin Johann Caspar Goethe.

Prindërit e dy fëmijëve i krijuan atyre të gjitha mundësitë për të kryer një shkollim profesional sa më të përparuar. Gëte vizitoi në vitin 1756 një shkollë publike dy-vjeçare. Më pas babai i tij, së bashku me një mësues shtëpie, ashtu siç ishte e zakonshme në atë kohë për familjet e pasura, morën përsipër edukimin dhe shkollimin privat të tij dhe motrës Cornelia. Shkollimi i tyre u përqendrua kryesisht në fushën e gjuhësisë, ku, përveç gjermanishtes, mësimdhënia kryej edhe në gjuhët e huaja si frengjisht, anglisht, italisht, latinisht e greqisht. Krahas tyre një vend të rëndësishëm i kushtohej mësimit të lëndëve të shkencave të natyrës, [edukimit fetar](https://sq.wikipedia.org/wiki/Feja%22%20%5Co%20%22Feja) dhe [vizatimit](https://sq.wikipedia.org/wiki/Vizatimi%22%20%5Co%20%22Vizatimi). Gëte mësoi të luante veglën muzikore të [violinçelës](https://sq.wikipedia.org/w/index.php?title=Violin%C3%A7ela&action=edit&redlink=1" \o "Violinçela (nuk është shkruar akoma)), ai mësoi edhe se si kërcehej nëpër ballo. Kënaqësi i sillte gjithashtu edhe sporti i kalorësimit dhe ai i dyluftimit me shpata.

Gëte pati që në fëmijëri mundësinë të njihet nga afër me letërsinë. Në moshën katër vjeçare, nëna e tij, përpara se të flinte, i lexonte tekste të marra jo vetëm nga libra për fëmijë, por si besimtare e [kishës](https://sq.wikipedia.org/wiki/Kisha%22%20%5Co%20%22Kisha) luteriko-protestante që ishte edhe nga [bibla](https://sq.wikipedia.org/wiki/Bibla%22%20%5Co%20%22Bibla).

Në fundin e vitit 1753 gjyshja i dhuron Gëtes për [Festën e Krishtlindjeve](https://sq.wikipedia.org/wiki/Krishtlindje%22%20%5Co%20%22Krishtlindje) një teatër kukullash. I apasionuar pas kësaj ai e mësoi pjesën teatrale në një kohë shumë të shkurtër përmendësh. Ai ndjente një kënaqësi të veçantë kur e shfaqte këtë pjese teatrale para shokëve të tij bashkëmoshatarë. Sipas thënieve të vogëlushit Gëte, shenjat e para tipike dalluese të fantazisë së tij letrare dëshmohen në talentin që vetë ai kishte, për të sajuar [përralla](https://sq.wikipedia.org/wiki/P%C3%ABrralla%22%20%5Co%20%22P%C3%ABrralla) të mrekullueshme, pas dëgjimit të të cilave shokët e tij mbeteshin me gojë hapur.

Në shtëpinë e Gëtes ishin krijuar kushtet dhe mundësia që të lexohej shumë, kjo falë [bibliotekës](https://sq.wikipedia.org/wiki/Biblioteka%22%20%5Co%20%22Biblioteka) së babait të tij, e cila numëronte rreth dy mijë [libra](https://sq.wikipedia.org/wiki/Libri) e vëllime të tematikave të shumta. Kështu, midis të tjerave, Gëte qysh në moshë të vogël u njoh me përmbajtjen e librit popullor të Dr. Faust.

Në periudhën e [luftës](https://sq.wikipedia.org/wiki/Lufta%22%20%5Co%20%22Lufta) shtatë vjeçare, që zgjati nga 1759 deri në 1761, në shtëpine e Gëtes ishte strehuar një oficer francez. Është pikërisht njohja me këtë oficer e më pas edhe me trupën e aktorëve që kishin bashkëudhëtuar me të, që bën të mundur përballjen fillestare të Gëtes me literaturën franceze të dramës. Ndërkohë që Frankfurti në atë kohë ndodhej nën pushtimin [francez](https://sq.wikipedia.org/wiki/Francez%22%20%5Co%20%22Francez), ai vizitonte rregullisht shfaqjet teatrale.

Studimet dhe krijimet e para poetike[

**(1765 – 1768) Leipzig**

Në moshën 16 vjeçe Gëte nisi studimet e drejtësisë në [Leipzig](https://sq.wikipedia.org/wiki/Leipzig), qytet ky që, përkundrejt Frankfurtit të atëhershëm konservativ, dallohej për botën më të hapur dhe më elegante të kulturës njerëzore. Përkrah studimeve [universitare](https://sq.wikipedia.org/wiki/Universiteti%22%20%5Co%20%22Universiteti) të juridikut, ai vizitoi me zell e pasion të dukshëm edhe ligjëratat e mbajtura mbi poezinë nga të shumënjohurit [Johann Christof Gottsched](https://sq.wikipedia.org/w/index.php?title=Johann_Christof_Gottsched&action=edit&redlink=1) dhe [Christian Fuerchtegott Gellert](https://sq.wikipedia.org/w/index.php?title=Christian_Fuerchtegott_Gellert&action=edit&redlink=1), i cili prej krijimeve të para poetike të Gëtes nuk mbeti kushedi se sa i kënaqur. Tre vitet studimore në Leipzig ishin nga njëra anë pak emocionale për poetin e ardhshëm, mirëpo nga ana tjetër ato ishin frymëzuese, pasi ai u njoh me piktorin [Adam Friedrich Oeser](https://sq.wikipedia.org/w/index.php?title=Adam_Friedrich_Oeser&action=edit&redlink=1), tek i cili Gëte vazhdoi mësimin e vizatimit të filluar dikur në Frankfurt. Oeser bëri më pas të mundur njohjen e Gëtes me nxënësin e tij të apasionuar pas artit klasik [Johann Joachim Winkelmann](https://sq.wikipedia.org/w/index.php?title=Johann_Joachim_Winkelmann&action=edit&redlink=1). Përveç kësaj Oeser inkurajoi tek Gëte dëshirën për njohjen dhe konceptimin e artit. Gëte mësoi tek një [bakër](https://sq.wikipedia.org/w/index.php?title=Bak%C3%ABr&action=edit&redlink=1" \o "Bakër (nuk është shkruar akoma))shpues teknikën e prerjes së [drurit](https://sq.wikipedia.org/wiki/Druri%22%20%5Co%20%22Druri).

I ndodhur larg prindërve të tij, Gëte në moshë adoleshente e shijonte jetën pasi e ndjente veten më të lirë. Ai vizitonte shpeshherë shfaqje teatrale ose i kalonte mbrëmjet e vona me shoqërinë e tij. Gjatë kohës së tij në Leipzig ai u dashurua për herë të parë në jetën e tij me të bijën e zanatçiut, zonjushën [Käthchen Schönkopf](https://sq.wikipedia.org/w/index.php?title=K%C3%A4thchen_Sch%C3%B6nkopf&action=edit&redlink=1" \o "Käthchen Schönkopf (nuk është shkruar akoma)). Marrëdhënia mes tyre zgjati rreth dy vjet, më pas ajo nuk do të vazhdonte më dhe u zgjidh me mirëkuptim reciprok. Pikërisht në këtë përjetim emocional bazohet dhe subjekti i dramës së tij të parë "Die Laune des Verliebten" (*"Kapriçoja e të dashuruarit"*).

Ndjenjat e tronditura të këtyre viteve ndikuan edhe në stilin e të shkruarit të Gëtes. [Vjershat](https://sq.wikipedia.org/w/index.php?title=Vjersha&action=edit&redlink=1" \o "Vjersha (nuk është shkruar akoma)) e rregullta të stilit [Rokoko](https://sq.wikipedia.org/wiki/Rokoko%22%20%5Co%20%22Rokoko) ia lanë më pas vendin një stili më të lirë dhe të vrullshëm. Libri "Annette" u shkruajt sipas një koleksioni prej nëntëmbëdhjetë vjershash të përzgjedhura dhe të ilustruara nga shoku i tij Ernst Wolfgang Behrisch. Vepra e parë e shtypur e Gëtes ishte një koleksion vjershash i vitit 1769 me titullin "Neue Lieder" (*"Këngë të reja"*).

Në vitin 1768 Gëte sëmuret shumë rëndë nga rrjedhje të vazhdueshme të gjakut, gjë që e detyroi të kthehej me të shpejtë tek prindërit në Frankfurt për t'u kuruar në shtëpinë e tij.

**(1768 – 1771) Frankfurt dhe Strasbourg**

Pas vizitave të bëra nga mjeku i tij i shtëpisë Dr. [Johann Friedrich Metz](https://sq.wikipedia.org/w/index.php?title=Johann_Friedrich_Metz&action=edit&redlink=1) atij ju ndez dëshira për të hulumtuar natyrën.

Gjatë [Festave të Pashkëve](https://sq.wikipedia.org/wiki/Pashk%C3%ABt%22%20%5Co%20%22Pashk%C3%ABt) në prill të vitit 1770, Gëte ndryshon për të dytën herë vendbanimin e tij, për të vazhduar studimet e mëtejshme në [Strasburg](https://sq.wikipedia.org/wiki/Strasbourg) të Francës. Ky qytet ishte për të një fillim krejtësisht i ri. Ai i la mbresa të thella për arkitekturën [gotike](https://sq.wikipedia.org/w/index.php?title=Gotik&action=edit&redlink=1" \o "Gotik (nuk është shkruar akoma)) e cila kishte filluar t'i rrënjosej në shpirt. Ai, këtu, krahas studimeve të juridikut ndoqi edhe ato të mjekësisë dhe të shkencave të natyrës.

Në Strasburg ai u njoh me njerëz shumë të rëndësishëm për zhvillimin e tij të mëtejshëm. Takimi i tij më i rëndësishëm ishte ai me [teologun](https://sq.wikipedia.org/wiki/Teologjia%22%20%5Co%20%22Teologjia) dhe teoricienin e artit dhe të letërsisë [Johann Gottfried Herder](https://sq.wikipedia.org/w/index.php?title=Johann_Gottfried_Herder&action=edit&redlink=1). Ishte Herder ai që nxiti te Gëte dëshirën për t'u njohur sa më afër me potencialin e pashtershëm letrar të autorëve më në zë të kohës si [Homeri](https://sq.wikipedia.org/wiki/Homeri%22%20%5Co%20%22Homeri), [Shekspiri](https://sq.wikipedia.org/wiki/William_Shakespear%22%20%5Co%20%22William%20Shakespear) dhe [Ossiani](https://sq.wikipedia.org/w/index.php?title=Ossian&action=edit&redlink=1" \o "Ossian (nuk është shkruar akoma)). Ai zgjoi tek Gëte kureshtjen për [estetikën](https://sq.wikipedia.org/wiki/Estetika%22%20%5Co%20%22Estetika) e poezisë popullore, duke ndriçuar kështu rrugën e mëtejshme letrare të poetit të ri Gëte. Kohë më vonë Gëte ndërhyri që Herder të thirrej me shërbim në oborrin mbretëror në Weimar. Në Strasburg Gëte u njoh edhe me [mjekun](https://sq.wikipedia.org/wiki/Mjeku%22%20%5Co%20%22Mjeku) dhe [shkrimtarin](https://sq.wikipedia.org/wiki/Shkrimtari%22%20%5Co%20%22Shkrimtari) [Johann Heinrich Jung-Stilling](https://sq.wikipedia.org/w/index.php?title=Johann_Heinrich_Jung-Stilling&action=edit&redlink=1), si dhe me dramaturgun [Jakob Michael Reinhold Lenz](https://sq.wikipedia.org/w/index.php?title=Jakob_Michael_Reinhold_Lenz&action=edit&redlink=1).

Gjatë një kalorësimi në zonat përreth Gëte njihet me vajzën e Priftit [Frederike Brion](https://sq.wikipedia.org/w/index.php?title=Frederike_Brion&action=edit&redlink=1" \o "Frederike Brion (nuk është shkruar akoma)), nga [Sasenheim](https://sq.wikipedia.org/w/index.php?title=Sasenheim&action=edit&redlink=1" \o "Sasenheim (nuk është shkruar akoma)) dhe pastaj dashurohet me të. Me largimin e Gëtes nga Strasburgu, ngaqë ai ishte i pavendosur per një lidhje të qëndrueshme, merr fund edhe kjo marrëdhënie. Poezitë e thurura enkas për Frederiken janë *Abschied* (*"Lamtumirë"*), *Mailied* (*"Këngë maji"*) dhe *Heidenroslein* (*"Gonxhja e lëndinave"*). Ato më vonë u njohën si "Sesenheimer Lieder" (*"Këngët e Sezenheimit"*), që për nga forca e shprehjes paralajmeruan "fillimin e një epoke të re lirike".

Në verën e vitit 1771 Gëte dorëzon dizertacionin e tij për drejtësi, i cili iu refuzua për shkak të disa shprehjeve herezike që në atë kohë binin në kundërshtim me pikëpamjet dhe qëndrimin e kishës. E megjithatë universiteti i ofroi atij mundësinë e marrjes së lejes së mësimdhënies. Më 6 gusht 1771 Gëte mbrojti diplomën në fushën e drejtësisë pas një retorike të shkëlqyer, baza e së cilave ishin pesëdhjetëegjashtë teza në gjuhën latine.

Koha e stuhisë dhe e vrullit

**(1771 - 1775) Frankfurt, Wetzler**



Monument i Gëtes në qytetin e Vienës

Pas kthimit të Gëtes në qytetin e lindjes në Frankfurt, ai i pajisur ndërkohë dhe me diplomën përkatëse, hap një zyrë avokatie. Por Gëte nuk i kushtoi rëndësinë e duhur këtij profesioni, kështu që pas katër vitesh ai do ta mbyllte aktivitetin e tij si jurist, për tu nisur menjëherë pas kësaj për në Weimar. Ai e kishte përqendruar vemendjen e tij më shumë tek letërsia. Në fundin e vitit 1771 ai shkruajti brenda një kohe të shkurtër gjashtë javore "Geschichte Gottfriedens von Berlichingen mit der eisernen Hand" (*"Historia e Gotfridens nga Berlihingeni me dorë të hekurt"*). Pas një përpunimi në vitin 1773 u publikua nga shtypshkronja e tij drama "Götz von Berlichingen" (*"Gëtz nga Berlihingeni"*), e cila ishte konform normave dhe rregullave të dramaturgjisë. Drama, e cila u prit me shumë ngazëllim nga artëdashësit vlejti si dokument bazë tek "Stuhi dhe vrull".

Në majin e vitit 1792, i nxitur dhe më shumë nga babai i tij, Gëte filloi punë si praktikant në gjykatën e dhomës perandorake në Vetzlar. Kolegu i tij i punës [Johann Christian Kestner](https://sq.wikipedia.org/w/index.php?title=Johann_Christian_Kestner&action=edit&redlink=1) në përshkrimet e tij për Gëten e çmonte atë si një gjeni me një forcë të jashtëzakonshme të mënyrës së të menduarit dhe si një njeri me karakter, që vepronte sipas asaj që i pëlqente atij pa marrë parasysh gjykimet e të tjerëve. Kestner e vlerësonte Gëten si një njeri që i pëlqente jeta e lirë dhe që urrente detyrimet që impononte moda dhe mënyra e atëhershme e të jetuarit.

Edhe në Vetzlar Gëte i kushtoi pak vemendje studimeve, pasi në këtë kohë ai dashurohet me [Charlotte Buff](https://sq.wikipedia.org/w/index.php?title=Charlotte_Buff&action=edit&redlink=1), të fejuarën e kolegut të tij të punës Kestner. Kur gjendja shpirtërore pas kësaj situate filloi të ndërlikohej nga dita në ditë ai merr një vendim të prerë dhe e braktis menjëherë qytetin Vetzlar

Përvoja e dhimbshme e një dashurie të paqenë si dhe ngjarje të tjera të përjetuara u bënë më pas dhe subjekti për veprën e tij të dytë me vlera tepër emocionale *Vuajtjet e djaloshit Verter*, vepër kjo që doli nga shtypi në fillim të vitit 1774 dhe që e bëri Gëten brenda një kohe të shkurtër shumë të njohur në gjithë Evropën.

Vitet e krijimtarisë më frytdhënëse të Gëtes janë ato midis kthimit të tij nga Vetzlar dhe vajtjes së tij në Weimar. Përveç veprës së tij *Vuajtjet e djaloshit Verter* ai shkruan dhe disa himne si *Ganymed*, *Prometheus* dhe *Mahomets Gesang*, disa drama të shkurtra si *Jahrmarktsfest zu Plundersweilern* dhe *Götter, Helden und Wieland* si dhe dramat *Clavigo* dhe *Stella. Ein Schauspiel für Liebende*. Në këtë kohë Gëte filloi të shkruante për herë të parë dhe diçka rreth *Fauststoff*, historisë së Dr. Johannes Faustus dhe paktit të tij me Mephiston (*"me dreqin"*)

Gjatë Pashkëve në prill të vitit 1775 Gëte u fejua me [Lili Schönemann](https://sq.wikipedia.org/w/index.php?title=Lili_Sch%C3%B6nemann&action=edit&redlink=1), vajzën gjashtëmbëdhjetë vjeçare të një bankieri nga Frankfurti. Menjëherë pas fejesës marrëdhëniet e çiftit të ri filluan të vuanin mosmarrëveshjet që ishin krijuar nga familjet e tyre, si pasojë e shijeve dhe stileve të ndryshme të të jetuarit. Përveç kësaj poeti kishte një farë pasigurie për lidhjen e një martese me Lilin, pasi ajo mund të bëhej pengesë për realizimin e planeve për jetën e tij në të ardhmen. Për t'ju shmangur kësaj ai ndërmorri një udhëtim për në [Zvicër](https://sq.wikipedia.org/wiki/Zvicra%22%20%5Co%20%22Zvicra), pas ftesës së bërë më parë nga vëllezërit Friedrich Leopold dhe Christian zu Stolberg-Stolberg. Kohëzgjatja prej disa muajsh bëri që fejesa me Lilin të prishej. Gëte duhej të pranonte pas kësaj ftesën që i bëri Herzogu 18-vjeçar [Karl August](https://sq.wikipedia.org/w/index.php?title=Karl_August_(Sachsen-Weimar-Eisenach)&action=edit&redlink=1) për një udhëtim në Weimar, ndonëse ai në atë kohë po vuante shpirtërisht ndarjen nga e fejuara e tij.

**(1775 – 1786) Weimar, Faza I**

Më 7 nëntor 1775 Gëte sërish u kthye në [Weimer](https://sq.wikipedia.org/w/index.php?title=Weimer&action=edit&redlink=1), ku ai – me ndërprerje të gjatë nga udhëtimi i tij italian – mbeti për tërë jetën e tij aty. Hercogu Karl August ishte tetëmbëdhjetë vjeç dhe sapo kishte marrë regjimin përsipër; Rezidenca e tij Weimer ishte një strofull prej rreth 6.000 banorë. Hercogu i ri nuk ishte ndonjë [monarkist](https://sq.wikipedia.org/w/index.php?title=Monarkist&action=edit&redlink=1" \o "Monarkist (nuk është shkruar akoma)); Ai kishte interes më shumë për ushtrinë dhe për gjueti se sa për letërsinë. Por megjithatë [Karl August](https://sq.wikipedia.org/w/index.php?title=Karl_August&action=edit&redlink=1) dhe Gëte u bënë miq shumë të afërt.

Në vitin 1776, për nder të Gëtes, në Weimer erdhi dhe mentori i tij nga Strazburgu [Johann Gottfried Herder](https://sq.wikipedia.org/w/index.php?title=Johann_Gottfried_Herder&action=edit&redlink=1). Në qershor të po këtij viti Gëte hyri formalisht në këshillin legjionar në Weimer, në shtator 1778 u zgjodh këshilltar i qytetit (25 vite më vonë u zgjodh vërtet këshilltar, ekscellent dhe ministër). Ai që në fillim e kishte marrë me seriozitet qeverisjen, e që më së paku pritet nga një poet i ri.

Takimi me [Charlotte von Stein](https://sq.wikipedia.org/w/index.php?title=Charlotte_von_Stein&action=edit&redlink=1) ishte një nga sprovat më të rëndësishme për zhvillimin e personalitetit të Gëtes. Të dhënat poetike janë në dramën *Iphigenie auf Tauris*, shkruar në shkurt dhe mars të vitit 1779 – gjegjësisht ishte e vetmja vepër madhore e krijuar gjatë kohës fillestare në Weimer. Më pas, si ndër veprat e tjera të rëndësishme, me radhë vijnë drama *Die Geschwister* si dhe *Hymne Harzreise* të shkruar në dimër. Po ashtu edhe vjershat si *An den Mond* dhe *Wanderes Nachtlied* gjithashtu i takojnë kësaj kohe. Njëherësh edhe studimet shkencore e natyrore të Gëtes morën një formë serioze dhe në vitin 1784 zbuloi ashtin ndërmjetësor të filqisë së njeriut.

Por shpesh e zinin krizat shpirtërore, ndoshta ngase Gëte e ndjente, se si forcat e tij po kalonin ndërmjet punës dhe jetës sipërfaqësore. Po ashtu edhe mosprania e zonjës von Stein bëntë që qëndrimi i tij të ishte i padurueshëm në oborr. Kështu që e luti Hercogun t`i jepte një pushim për një kohë të pacaktuar dhe shkoi, pa ia besuar Charlottes asnjë fjalë lidhur me planet e tij, më [3 shtator](https://sq.wikipedia.org/wiki/3_shtator) [1786](https://sq.wikipedia.org/wiki/1786) tinëzisht nisi udhëtimin e tij të gjatë për në [Itali](https://sq.wikipedia.org/wiki/Itali%22%20%5Co%20%22Itali).

**(1786 - 1788) Itali**

Në Itali, ku edhe ai vetë shprehet se – për herë të parë dhe vetëm një herë në gjithë jetën e tij është ndjerë vërtet sikur të ishte në shtëpi, para se gjithash e tërhiqte [Antika](https://sq.wikipedia.org/w/index.php?title=Antika&action=edit&redlink=1" \o "Antika (nuk është shkruar akoma)); Kurse [arti](https://sq.wikipedia.org/wiki/Arti%22%20%5Co%20%22Arti) dhe [arkitektura](https://sq.wikipedia.org/wiki/Arkitektura%22%20%5Co%20%22Arkitektura) e [renesancës](https://sq.wikipedia.org/w/index.php?title=Renesanc%C3%AB&action=edit&redlink=1" \o "Renesancë (nuk është shkruar akoma)) dhe e [barokut](https://sq.wikipedia.org/wiki/Baroku%22%20%5Co%20%22Baroku) nuk i bënte aq përshtypje. Si antike e ndjente edhe të dashurën romake të tij, e që më vonë e shkruan në elegjinë *Römischen Elegien*, ku e këndon si 'Faustina' – takimin me të e përshkruan si një barazim erotik në jetën e tij, asaj kohe ka qenë diku në fund të të tridhjetave. Në 'Faustina' romake, Gëte gjeti për herë të parë në lidhjen e tij një harmoni shpirtërore dhe mendore. Një harmoni e cila më vonë ishte dhe si një rrugë për estetikën e re klasike të tij.

Gëte në Itali vizatonte shumë si dhe kujdesej intensivisht për piktorët gjerman që jetonin atje, ndër ta ishin edhe [Johann Heinrich Wilhelm Tischbein](https://sq.wikipedia.org/w/index.php?title=Johann_Heinrich_Wilhelm_Tischbein&action=edit&redlink=1) dhe shumë e njohura e asaj kohe, [Angelika Kauffmann](https://sq.wikipedia.org/w/index.php?title=Angelika_Kauffmann&action=edit&redlink=1). Por studimet shkencore dhe natyrore, si dhe letërsinë, nuk i anashkaloi.

Në Palermo mendonte të kishte zbuluar një bimë shumë të vjetër, dhe ndërkohë shkruante një përmbledhje të re të *Iphigenie* *in* *Jamben*, përfundoi me Egmont dhe punonte në Tasso, ku dhe i shprehu në mënyrë artistike përjetimet e tija me [Charloten von Stein](https://sq.wikipedia.org/w/index.php?title=Charloten_von_Stein&action=edit&redlink=1" \o "Charloten von Stein (nuk është shkruar akoma)).

**(1788 - 1794) Weimar, Faza II**

Pas gjysmës së vitit [1788](https://sq.wikipedia.org/wiki/1788), Gëte u kthye në [Weimer](https://sq.wikipedia.org/w/index.php?title=Weimer&action=edit&redlink=1). Miqtë e vjetër dhe Zonja Stein e pritën ftohtë Gëten. Por megjithatë, ai sërish dashurohet: në [Christiane Vulpius](https://sq.wikipedia.org/w/index.php?title=Christiane_Vulpius&action=edit&redlink=1), një vajzë 23 vjeçe prej një familje mesatare. Dhe më pas ajo do të bëhej bashkëshortja e tij, por pa bërë kurorëzimin ligjor mes tyre.*»Jam i martuar, por jo përmes mënyrës ceremoniale«*, kështu komentonte ai. Pas kthimit të tij si nëpunës shtetëror, Gëte sërish u mor me gjërat artistike dhe shkencorë. Ai në vitin 1790 shkroi shkrimin *Metamorfoza* *e* *bimëve*, dhe intensivisht merrej me studimet mbi eshtrat. Revolucionin Francez, Gëte e shikonte shumë më ndryshe krahas Wieland, Klopstock, Herder ose Schiller-i, ai që në fillim e shihte me plot skepticizëm situatën.

Krijimtaria letrare

**Poezi, këngë dhe balada**

* Geistesgruß (Poezi"Përshëndetje Shpirtit"), 1774 Burg Lahneck
* In allen guten Stunden (Në të gjitha orët e mira), 1775
* Der Erlkönig (Baladë "Mbreti ERL"), 1782
* Xenien (Poezi , së bashku me Friedrich Schiller), 1796
* Die erste Walpurgisnacht (Baladë, nga Felix Mendelssohn Bartholdy në formë të kantateve për soli, kor dhe orkestër), 1799
* Vom Sänger hat man viel erzählt (Poezi kushtuar një këngëtarit"Për këngëtar tregojn shumë"), 1815
* Wenn die Liebste zum Erwidern (Poezi kushtuar heshtjes), 1816
* West-östlicher Divan (Poezi"Divani lindor-perëndimor), 1819

**Drama**

* Die Laune des Verliebten, shkruar më 1768, u shtyp më 1806
* Die Mitschuldigen , u shkrua më 1769, u shtyp më 1787
* Götz von Berlichingen mit der eisernen Hand , 1773
* Prometheus (Poezi), 1774
* Neueröffnetes moralisch-politisches puppenspiel, 1774
* Ein Fastnachtsspiel von Pater Brey, 1774
* Jahrmarktsfest zu Plundersweilern, 1774
* Götter, Helden und Wieland, 1774
* Clavigo , 1774
* Egmont, u shkrua më 1775, në shtyp 1788
* Erwin und Elmire, 1775
* Stella, 1776
* Der Triumph der Empfindsamkeit , 1777
* Iphigenie auf Tauris, formë proze më 1779, u shtyp më 1787
* Torquato Tasso, prej 1780, u shtyp më 1790
* Faust. Një fragment, 1790
* Der Groß-Cophta , 1792
* Der Bürgergeneral , 1793
* Faust. Një tragjedi ( përputhet me pjesën e parë të Faustit), prej 1797, u shtyp nën këtë titull më vitin 1808
* Mahomet, përkthimi dhe përpunimi i tragjedisë nga Volteri më vitin 1802.
* Die natürliche Tochter, 1804
* Pandora (Festspiel), u shkroi më 1807/08, u shtyp më 1817
* Faust II. (Pjesa e dytë e Faustit), 1833

**Romane dhe Novela**

* Die Leiden des jungen Werthers (Roman-letre), 1774, Botimi i dytë 1787
* Wilhelm Meisters theatralische Sendung (Roman), prej 1776, u shtyp më 1911
* Unterhaltungen deutscher Ausgewanderten (Kuadër rrëfimi), 1795
* Wilhelm Meisters Lehrjahre, 1795/96 (Tekst)
* Novelle, prej 1797
* Wilhelm Meisters Wanderjahre (Roman), prej 1807, u shtyp më 1821, ribotim më 1829 (Tekst)
* Die Wahlverwandtschaften, 1809 (Tekst)

**Përkthime**

* Das Leben des Benvenuto Cellini (Përkthim), 1797
* Mahomet, Përkthim dhe përpunim të tragjedisë nga [Volteri](https://sq.wikipedia.org/wiki/Voltaire%22%20%5Co%20%22Voltaire), 1802

**Përkthime në shqip**

* Vuajtjet e djaloshit Verter, *(Die Leiden des jungen Werthers)* Onufri, [2004](https://sq.wikipedia.org/wiki/2004_n%C3%AB_literatur%C3%AB)
* [Fausti](https://sq.wikipedia.org/w/index.php?title=Fausti&action=edit&redlink=1), INFOBOTUES
* Kënga e udhëtarit në shtërngatë, *(The Song of Walker on the Storm)*, Johan V. Gëte, TOENA

**Shënime dhe aforizma**

* Maximen und Reflexionen, 1833

**Shkrime estetike**

* Über Kunst und Altertum (6 Vëllime, së bashku me [Johann Heinrich Meyer](https://sq.wikipedia.org/w/index.php?title=Johann_Heinrich_Meyer&action=edit&redlink=1)), 1816–32

**Shkrime shkencore**

* Über den Zwischenkiefer der Menschen und der Tiere, 1786
* Beiträge zur Optik (2 Vëllime), 1791/92
* Zur Farbenlehre , 1810

**Fjalime**

* Einleitung zu den Trauerreden (freimaurerische Trauerrede zum Ableben des Meisters vom Stuhl Ridel), 1821
* Rede zum brüderlichen Andenken Wielands (freimaurerische Trauerrede), von Goethe vorgetragen am 18. Februar 1830
* Dem würdigen Bruderfeste: „Fünfzig Jahre sind vorüber“ (poetischer Dank für eine Ehrenurkunde seines fünfzigjährigen Maurerjubiläums), 1830

**Proza autobiografike**[

* Aus meinem Leben. Dichtung und Wahrheit (4 Vëllime), 1811–33
* Italienische Reise, 1816/17
* Kampagne in Frankreich (Raport), 1822

**Të tjera**

* Römische Elegien, 1788–90
* Venezianische Epigramme, 1790
* Die guten Weiber, 1817

Lidhje të jashtme

* [Bibliografia e Getes](https://web.archive.org/web/20070928011630/http%3A/weias.ub.uni-weimar.de%3A8080/DB%3D4.1/)
* [Vepra e Getes](http://goethe.chadwyck.com/)
* [Poezi dashurie nga Gëte](http://www.passende-gedichte-finden.de/liebesgedicht-goethe.html)